Fredrik Österling

Fredrik Österling (s. 12. helmikuuta 1966 Gällivare) on ruotsalainen säveltäjä ja kirjailija. Hän opiskeli musiikin opettajaksi Örebron yliopistossa (1985–9). Sitten hän opiskeli analyysiä ja muotoa Lennart Hallin sekä sävellystä Ole Lützow-Holmin ja Lars Johan Werlen johdolla Göteborgin yliopistossa (1989–93). Österlingillä oli Musik i Västin säveltäjäresidenssi vuosina 1997–9. Hän toimi myös Ruotsin säveltäjäliiton pääsihteerinä vuosina 2000–4.

Österling on säveltänyt oopperoita sekä lisäksi orkesteriteoksia, kamarimusiikkia vaihteleville kokoonpanoille ja vokaalimusiikkia. Vuonna 2007 hän julkaisi romaanin Den musiska fronten.

Lähteet 

Ruotsalaiset säveltäjät
Oopperasäveltäjät
Ruotsalaiset kirjailijat
Vuonna 1966 syntyneet
Elävät henkilöt